Palvelualue/yksikkö: Sosiaali- ja terveystoimiala

|  |  |
| --- | --- |
| Laadittu/päivitetty 2014-2020; 16.6.2021  Hyväksytty 2015 – 2016, 12.6.2020 | Laatija Koulutussuunnittelija, ATK-tiimi  Hyväksyjä Toimialajohtaja |

# EDELLYTYKSET OPISKELIJOIDEN KÄYTTÖOIKEUKSILLE ASIAKASTIETO-JÄRJESTELMIIN JA TIETOTURVAKOULUTUSVAATIMUKSET

Rauman sosiaali- ja terveystoimiala edellyttää, että Lifecare- ja Proconsona –asiakastieto-järjestelmää käyttävät opiskelijat hallitsevat tietosuoja- ja tietoturvakäytännön. Suoritettuaan Tietosuojan ABC-verkkokoulun opiskelijoilla on oikeus käsitellä potilas- ja asiakastietoja. Todistus on voimassa kalenterivuoden.

Rauman sosiaali- ja terveystoimiala edellyttää, että harjoitteluun ja työssäoppimaan saapuvat opiskelijat suorittavat **Tietosuojan ABC -verkkokoulun.** Jos opiskelijalle eimyönnetä käyttäjäoikeuksia asiakastietojärjestelmiin, hän allekirjoittaa harjoitteluun ja työssäoppimaan tullessa **vaitiolositoumuksen.**

Sosiaali- ja terveysalan opiskelijat tuovat kopion verkkokoulun todistuksesta harjoitteluyksikön lähiesimiehelle / osastonhoitajalle viimeistään tullessaan työssäoppimis- ja harjoittelujaksolle. Terveyspalveluiden palvelualueelle harjoitteluun saapuvat lääketieteen opiskelijat lähettävät kopiot todistuksista kehittämispalveluihin. Todistuksessa tulee ilmetä opiskelijan henkilötiedot (nimi ja sosiaaliturvatunnus) ja lääketieteen opiskelijoiden osalta myös SV- koodi.

Rauman sosiaali- ja terveystoimiala antaa terveysalan ja osalle sosiaalialan opiskelijoista työssäoppimis- ja harjoittelujaksokohtaiset verkko- ja asiakastietojärjestelmien käyttäjätunnukset. Lääketieteen opiskelijoille käyttäjätunnukset annetaan terveyspalveluiden lääkärin ja hoitajien vastaanotolle saapuville opiskelijoille. Käyttäjätunnuksia ei voida kuitenkaan antaa ennen vaadittavan Tietosuojan ABC-verkkokoulun hyväksyttyä suorittamista. Käyttäjätunnukset saatuaan opiskelija velvoitetaan suorittamaan Terveysportin Oppiportin Tietoturja sosiaali- ja terveydenhuollossa –verkkokoulun harjoittelun alussa.

Hyväksytysti suoritetun Tietosuojan ABC- verkkokoulun puuttuminen ei ole este aloittaa työssä-oppimis- ja harjoittelujaksoa Rauman sosiaali- ja terveystoimialalla, mutta se edellyttää, että opiskelija suorittaa vaadittavan verkkokoulun harjoittelun ja työssäoppimisen alussa. Käyttö-oikeushakemuslomakkeeseen laitetaan tieto suoritetusta verkkokoulusta Muuta huomioitavaa kohtaan.

Harjoitteluyksikön esimies / osastonhoitaja / lähiesimies

* luovuttaa opiskelijalle verkkotunnukset, kun opiskelija on allekirjoittanut käyttäjäsitoumuksen
* luovuttaa opiskelijalle Lifecare- ja Proconsona -asiakastietojärjestelmän tunnukset, kun opiskelija on esittänyt hyväksytysti suoritetun Tietosuojan ABC- verkkokoulun todistuksen.

Rauman sosiaali- ja terveystoimiala seuraa tietoturva- ja tietosuojan toteutumista säännöllisesti ja toteuttaa asiakastietojen ja käytön valvontaa.

Linkit verkkokouluihin: [Tietosuojan ABC-verkkokoulu](https://www.eoppiva.fi/koulutukset/tietosuojan-abc-julkishallinnon-henkilostolle/)

[Sosiaali- ja terveydenhuollon tietoturva](https://www.oppiportti.fi/op/dvk00150)